Иван Вазов
Сонет. На една богомолка

chitanka.info

На една богомолка

Често гледам, че заставаш

в черква богу за фалба

и с разпалена молба

милостта му призиваваш.

Ти навярно ожидаваш

утешенье и покой

и гласа да чуе твой

поклоните удвояваш.

Но надейш ли се сега,

о Елено без душа,

че ще найдеш съжаленье?

Как ли господ би ти дал

туй, което ти без жал

днес отказваш го на мене?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.